În centrul localității, pe partea dreaptă a drumului N-S, se află primăria și consiliul comunal, „școala nouă”, dispensarul și mai în jos, „școala veche” (construită prin 1963 etc.; înaintea clădirii primăriei se află un monument, în centrul comunei, închinat sărbătorii catolice a comunei (14 septembrie, Înălțarea Sfintei Cruci), slujind și ca monument comemorativ al unor evenimente din istoria României, la care comunitatea a luat parte (Răscoala din 1907 și cele două războaie mondiale). În stânga acestui drum, în paralel cu monumentul, se află căminul cultural, construit în anii 1970, restaurat și extins după anul 2004. Pe aceeași parte a drumului se află parcul comunal, spre nord-estul parcului, pe culmea dealului, există biserica catolică închinată Sfintei Cruci, construită în 1927 din beton-armat, unica la acea dată, cu ajutorul altor comunități catolice din zona Moldovei.